**ΕΚΠΑΙΔΕΥΤΙΚΟ ΔΡΩΜΕΝΟ**

**«Φίλοι για πάντα – Οι σχέσεις και τα όρια»**

με αφορμή το βιβλίο «Κάποτε, ένα σύννεφο»

της Μαριβίτας Γραμματικάκη

σε εικονογράφηση της Αιμιλίας Βερούτσου

Υλοποίηση: Μαριβίτα Γραμματικάκη

**Αφήγηση της ιστορίας:**

Η συγγραφέας-μουσικός Μαριβίτα Γραμματικάκη ξεκινά την αφήγηση και τα παιδιά συμμετέχουν αναλαμβάνοντας να διαβάσουν τα διαλογικά μέρη ανά πρόσωπο (βρόχινη σταγόνα, δάκρυνη σταγόνα, γλάρος).

Η αφήγηση υποστηρίζεται μέσα από **μουσικοκινητικά δρώμενα**.

**Ερωτήσεις και απαντήσεις σε σχέση με τις δύο σταγόνες:**

Περιγράφουμε τις δύο σταγόνες. Γιατί είναι διαφορετικές;

Μιλάμε για την έννοια της αποδοχής και της διαφορετικότητας που φέρνει αρμονία στις σχέσεις μας.

Ποιες είναι οι δοκιμασίες που πέρασαν και τι συμβολίζουν;

Πώς μπορούμε να γνωρίσουμε τον εαυτό μας μέσα από τη σχέση μας με τους άλλους;

Πώς από το «εγώ» προχωράμε στο «εμείς»;

Ορίζουμε τι είναι πραγματική φιλία και τα όρια της σχέσης μας.

Συζήτηση για το τι αναζητά ο καθένας ξεχωριστά ή μαζί ως ομάδα.

**Συζήτηση** γύρω από τις έννοιες:

Το ταξίδι της ζωής, Αναζήτηση της ευτυχίας, Όνειρα και επιθυμίες, Ενηλικίωση, Αυτογνωσία, Διαπροσωπικές σχέσεις και όρια.

